Qvoniam exigente mole peccaminum dignitas humanæ conditionis in primis parētibus sauciata, liberum de voluntate iudiciū amisit,  depressa imagine quā habuit ad similitudinē sui creatoris, illicitos carnis motus passa, quos prius ratio amouebat, in hanc lacrymarum vallē decidit; ineffabilis caritas Dei diuina bonitate cōdolens,  miseriis facturæ suæ cōpatiens, indutus hominē pristinæ libertati hominē restituit,  imaginē, quæ depressa erat, reformauit. Hoc autē hominib. insinuās, quod in dilectione Dei  proximi fundamēta suæ operationis specialiter costruāt,  cætera bona super hoc ædificent. Ego LVDOVICVS Dei gratia Rex Francorum, gratia illius, per quē Reges regnant,  iusta iudicia decernunt, compulsus, Monachis beati Petri Cluniacensis Ecclesiæ scilicet vltra pontem Piueris commorātibus, Deo genitricique eius,  Apostolis eius Petro  Paulo seruientibus concessimus; quatinus Ecclesia, quam propter amorem Dei Haericus sanctæ Aurelianensis Ecclesiæ clericus  filius,  frater eius Isembardus miles,  Wido largus,  Albertus Techelini filius fundauerunt alodio suo, in tanta libertate haberetur, quod nemo deinceps Ecclesiam, vel ecclesiæ ministros inquietare vel violare, aliquid exigendo, præsumat. Insuper inhabitantes præfatum alodium tanta libertate donamus, quatinus res suas libere  secure possideant, ita quod nec priuatam nec publicam rapinam vltra patiantur, sed ab omni iugo cuiuslibet dominij expediti, soli Deo seruiant obnoxij. Præterea consuetudines, quas præfatæ Ecclesiæ Rainerius Episcopus,  Alnulphus,  Ioannes concesserunt, perpetuo iure habendas firmamus. Immo etiam quicquid Ecclesia, seu dono, seu emptione, in regno nostro vēdicare poterit, sub præfatæ libertatis assertione possidendum donamus. Vt autem hoc firmum  inconcussum in æternū permaneat, nostri nominis charactere signari pręcipimus,  sigillo nostro, interueniente prece dōni Ioannis, qui tunc Aurelianensem regebat Ecclesiam, corroborari voluimus. Si quis autem nostro regali Decreto obuiare tentauerit, calumnia illius irrita existente, Maiestatis nostræ reus exul a nostro regno fiat. Actum est istud mense Octobri apud Toriacum, regnante LVDOVICO Rege, V. anno. Anno ab Incarnatione Domini MCXIII. Data per manus Stephani Cancellarij. Signum LVDO[Croix]VICI Regis. S. Simonis Capellani. S. Ioannis Episcopi. S. Anselli dapiferi. S. Widonis de Merula-villa. S. Walteri Tirelli. S. Haimonis de Caroco. S. Hugonis Constabularij. S. Widonis Camerarij. S. Hugonis Griarij. S. Hugonis de Rua-noua. S. Alberti Rufi. S. Losberti Odę filij. S. Fulconis de Milliaco. S. Constabuli seruientis Regis. S. Widonis terræ Monachorum Procuratoris, S. Mathęi Bituricensis Archidiaconi.